Brunó Ferenc Straub

Brunó Ferenc Straub (Nagyvarad, Austria-Hungaria, gaur egun Oradea, Errumania, 1914ko urtarrilaren 5a – Budapest, 1996ko otsailaren 15a) hungariar biokimikaria eta politikaria izan zen. Hungariako estatuburua izan zen 1988tik 1989ra.

Szeged Unibertsitatean ikasi zuen, Albert Szent-Györgyiren laguntzaile izan zen eta Cambridgeko Molteno Institutuan lan egin zuen. Bera izan zen aktina egoera nahiko garbian lortu zuen lehena. Szegedeko Ikerketa Biologikoko Zentroa sortu zuen eta 1945etik hiriko unibertsitateko irakaslea izan zen. 1964an konposizio-aldaketaren teoria proposatu zuen. Funtzio muskularra, arnasketa zelularra eta proteinen sintesia ikertu zituen. Hungariako Zientzien Akademiako kide izan zen.

1988ko ekainetik 1989ra Hungariako Presidentetza Kontseiluko presidentea izan zen eta, beraz, Hungariako Herri Errepublikako azken estatuburua.

Kategoria:Hungariako biokimikariak
Kategoria:Hungariako komunistak
Kategoria:Hungariako lehendakariak
Kategoria:Budapesten hildakoak